НЕОБХОДИМИ ДОКУМЕНТИ ЗА КАНДИДАТСТВАНЕ ЗА ДОКТОРАНТУРА

1. Заявление до Директора на ИР – БАН, в което кандидатите посочват професионалното направление и докторската програма, за която кандидатстват и чуждия език, по който ще държат втория конкурсен изпит (Заявление за редовна и Заявление за задочна докторантура).
2. Декларация (§ 5 от доп. разпоредби на ПМС №  90/2000 г.) за редовна докторантура;
3. Автобиография по европейски образец.
4. Копие на дипломата (оригиналите на дипломите се представят за сверка) за придобита образователно-квалификационна степен „магистър“ с приложението. Копията от дипломите се съпровождат с подпис на кандидата и текст „Вярно с оригинала“. За кандидати, получили диплом извън страната, изискванията за представяне на документ(и) са записани в чл. 48 на Вътрешните правила за развитието на академичния състав на Института по роботика при БАН.
5. Медицинско свидетелство – за кандидатите, които не са били до момента служители на ИР – БАН и БАН.
6. Свидетeлство за съдимост – за кандидатите, които не са били до момента служители на ИР – БАН и БАН.
7. Кандидатите могат да прилагат и други документи, удостоверяващи техните интереси и постижения в съответната научна област.
8. Фактура (или копие) за [платена такса](https://www.iict.bas.bg/docs/phd-docs/taksi-za-kandidatstvane.pdf) в Центъра за обучение при БАН – бул. „Цариградско шосе“, № 125, бл. 26Б, 2-ри етаж (таксата не зависи от броя на конкурсите, в които участват кандидатите).

Кандидатите за докторанти се уведомяват писмено за допускането им до конкурса.

**Изисквания:**

Успешно издържали конкурсните изпити са кандидатите, получили о**ценка от изпита по специалността най-малко мн.добър 4,50** и по **западен език не по-малко от добър 4,00.**